(ພາບປະກອບຈາກອີນເຕີແນັດ)
ໃນວັນທີ 29/7, ການນຳຄະນະກຳມະການປະຊາຊົນນະຄອນໂຮ່ຈີມິນ ໄດ້ມີການພົວປະ ກັບຄະນະຜູ້ແທນກົງສູນໃຫຍ່ມາເລເຊຍ ປະຈຳນະຄອນໂຮ່ຈີມິນ ແລະ ສະມາຄົມວິສາຫະກິດມາເລເຊຍ ປະຈຳ ຫວຽດນາມ. ນະທີ່ນີ້, ທ່ານ ເລແທ່ງລຽມ, ຮອງປະທານຄະນະກຳມະການປະຊາຊົນນະຄອນໂຮ່ຈີມິນ ໃຫ້ຮູ້ວ່າ: ດ້ວຍສັນຍາຄູ່ຮ່ວມມືຂ້າມປາຊີຟິກ ແລະ ປະຊາຄົມອາຊຽນ, ນະຄອນຈະຕ້ອນຮັບກະແສລົງທຶນໃໝ່ ຈາກບັນດານັກລົງທຶນມາເລເຊຍ. ການນຳນະຄອນຍາມໃດກໍ່ຕັດສິນໃຈ ແລະ ມານະພະຍາຍາມປັບປຸງລະບຽບການບໍລິຫານ, ປັບປຸງສະພາບແວດລ້ອມການລົງທຶນ ເພື່ອສ້າງເງື່ອນໄຂສະດວກທີ່ສຸດ ໃຫ້ແກ່ບັນດາວິສາຫະກິດຕ່າງປະເທດ, ໃນນັ້ນ, ມີບັນດາວິສາຫະກິດມາເລເຊຍ ທີ່ດຳເນີນທຸລະກິດ ຢູ່ ນະຄອນ.
ສ່ວນ ທ່ານ Sofia Akmalabd, ຫົວໜ້າກົງສູນໃຫຍ່ມາເລເຊຍ ປະຈຳ ນະຄອນໂຮ່ຈີມິນ ໃຫ້ຮູ້ວ່າ: ການພົບປະ ລະຫວ່າງ ຄະນະກຳມະການປະຊາຊົນນະຄອນ ກັບປະຊາຄົມວິສາຫະກິດມາເລເຊຍ ບໍ່ພຽງແຕ່ເປັນການພົບປະສົນທະນາເທົ່ານັ້ນ ແຕ່ຍັງເປັນໂອກາດເຊື່ອມຕໍ່ ແລະ ຮັດແໜ້ນນ້ຳໃຈມິດຕະພາບ ລະຫວ່າງ ກຳມະການປະຊາຊົນນະຄອນ, ບັນດາພະແນກ, ຂະແໜງການຂອງນະຄອນ ແລະ ກົງສູນໃຫຍ່, ວິສາຫະກິດ ມາເລເຊຍ ອີກດ້ວຍ.
(ແຫຼ່ງຄັດຈາກ VOV)